***Проект на договор по Обособена позиция 2***

**ДОГОВОР**

**по Проект „Ефективно функциониране на Областен информационен център - Русе“ по процедура BG05SFOP001-4.001 за директно предоставяне на безвъзмездна финансова помощ „Осигуряване функционирането на националната мрежа от 27 областни информационни центрове“, Оперативна програма „Добро управление“**

№…………………/……………………

Днес, ……….2016 г. в гр. Русе, на основание чл.101e от ЗОП, се сключи настоящият договор, между:

1. **ОБЩИНА РУСЕ,** представлявана от **Кмета ПЛАМЕН ПАСЕВ СТОИЛОВ** с адрес: пл. „Свобода” №6, ЕИК по Булстат: 000530632, наричана по-долу **ВЪЗЛОЖИТЕЛ**, от една страна

и

2. **…………………………………**, със седалище и адрес на управление ………………, ЕИК ………………….., представлявано от ………………………, наричан по-долу за краткост **ИЗПЪЛНИТЕЛ** от друга страна**.**

Настоящият договор се сключи за следното:

**І. ПРЕДМЕТ НА ДОГОВОРА**

1.1. **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да изпълни, съобразно изискванията на техническата спецификация, дейностите по **Обособена позиция 2 Изработване на информационни и рекламни материали по проект „Ефективно функциониране на Областен информационен център - Русе“ по процедура BG05SFOP001-4.001 за директно предоставяне на безвъзмездна финансова помощ „Осигуряване функционирането на националната мрежа от 27 областни информационни центрове“, Оперативна програма „Добро управление“** от проведена обществена поръчка с предмет: Изработване на информационни материали по 5 обособени позиции:

1. Обособена позиция 1: Изработване на информационни материали по проект „Интегриран подход на Община Русе за интегриране на роми и други уязвими групи на територията на общини в област Русе“, финансиран по Българо-швейцарската програма за подкрепа на социалното включване на роми и други уязвими групи;

2. Обособена позиция 2: Изработване на информационни и рекламни материали по проект „Ефективно функциониране на Областен информационен център - Русе“ по процедура BG05SFOP001-4.001 за директно предоставяне на безвъзмездна финансова помощ „Осигуряване функционирането на националната мрежа от 27 областни информационни центрове“, Оперативна програма „Добро управление“;

3. Обособена позиция 3: Изработване на информационни материали за популяризиране на проект „Независим живот в звено за услуги в домашна среда - Русе“ по процедура за директно предоставяне на безвъзмездна финансова помощ BG05M90PO001-2.002. „Независим живот“ на Оперативна програма „Развитие на човешките ресурси” 2014 – 2020 г.

4. Обособена позиция 4: Изработване на информационни и рекламни материали по проект „Кризисен център на територията на община Русе за жертви на домашно насилие и насилие, основано на полов признак и предоставяне на услуги в него“, Мярка 1: "Услуги за подкрепа на жертвите на домашно насилие и насилие, основано на полов признак", Програма BG 12 “Домашно насилие и насилие, основано на полов признак” в рамките на НФМ 2009-2014.

5. Обособена позиция 5: Сувенирна (печатна) реклама и Изработване на рекламни материали за нуждите на Звено „Туризъм и маркетинг”

**II. СРОК И МЯСТО НА ИЗПЪЛНЕНИЕ НА ДОГОВОРА**

2.1. Настоящият договор влиза в сила след датата на подписване на договор за безвъзмездна финансова помощ между бенефициента и Управляващия орган на Оперативна програма „Добро управление“, и следва да бъде за срок на действие - не по-късно от 31.12.2018 г. (датата за приключване на проекта).

2.2. Срокът за изпълнение е 15 дни след подаване на писмена заявка от Възложителя до Изпълнителя.

2.3. Изпълнението на всяка конкретна заявка е съгласно изискванията по видове материали, посочени в Техническата спецификация, неразделна част от настоящия договор.

**ІІІ. ЦЕНИ И НАЧИН НА ПЛАЩАНЕ**

3.1. Общата цената на договора е в съответствие с Ценовото предложение на ИЗПЪЛНИТЕЛЯ, представляващо Приложение към настоящия договор и е в размер на **……………………………..**.

3.2. Договорената цена е окончателна, валидна и неподлежаща на промяна до пълното изпълнение на предмета на договора. Плащанията ще се извършват по банков път по следния начин:

* Авансово плащане в размер на 15% от стойността на договора в срок до 15 работни дни от подписване на Приемо-предавателен протокол и представяне на фактура в оригинал.
* Окончателно плащане в срок до 15 работни дни от подписване на Приемо-предавателен протокол за окончателно приемане на работата и след представяне на фактура в оригинал.

3.3. За извършване на плащанията ИЗПЪЛНИТЕЛЯТ изготвя фактура, която следва да съдържа следната задължителна информация:

Получател: Община Русе

Адрес: пл. Свобода 6

ЕИК 000530632

Получил фактурата: Димитър Генков - Ръководител на проекта

Номер на документа, дата, място

3.4. Плащанията по договора се извършват в български лева, по банков път от страна на Възложителя с платежно нареждане по сметка на **ИЗПЪЛНИТЕЛЯ**, както следва:

в Търговска банка: **…….**

град: **………….**

IBAN: **……………**

BIC: **………………………**

3.5. ВЪЗЛОЖИТЕЛЯТ не заплаща суми за непълно и/или некачествено извършени от ИЗПЪЛНИТЕЛЯ работи преди отстраняване на всички недостатъци, установени с двустранен писмен протокол. Отстраняването на недостатъците е за сметка на ИЗПЪЛНИТЕЛЯ.

**ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

4.1. ИЗПЪЛНИТЕЛЯТ се задължава:

а) да извърши договореното качествено, съобразно изискванията и указанията на ВЪЗЛОЖИТЕЛЯ и приложимите нормативни разпоредби;

б) ИЗПЪЛНИТЕЛЯТ е длъжен да посочва във всички разходооправдателни документи и платежни документи предмет на настоящия договор, наименованието на оперативната програма, номера на договора за безвъзмездна финансова помощ, името на проекта с регистрационен номер, финансиран по съответната бюджетна линия.

в) ИЗПЪЛНИТЕЛЯТ е длъжен да спазва Указанията на УО за прилагане на правилата за информация и комуникация, посочени в Единния наръчник на бенефициента:

- ИЗПЪЛНИТЕЛЯТ е длъжен да използва във всички документи, предмет на настоящия договор: емблемата на ЕС и упоменаването „Европейски съюз“, наименованието на съфинансиращия фонд, общото лого за програмен период 2014-2020 г. с наименованието на оперативна програма „Добро управление“, наименование на проекта и в зависимост от вида информационен материал и други реквизити посочени в Наръчника.

г) ИЗПЪЛНИТЕЛЯТ се задължава да осигури достъп на Управляващия орган на ОП „Добро управление“, Сертифициращия орган, националните одитираши органи, Европейската служба за борба с измамите и/или техни представители и външни одитори, да извършат проверки и инспекции на място в съответствие с процедурите, предвидени в законодателството на Европейската общност за защита на финансовите интереси на Европейските общности срещу измами и други нарушения, както и приложимото национално законодателство, Всички препоръки отправени от УО на ОП „Добро управление“ в резултат на направена документална проверка на място, следва да бъдат изпълнени в указания срок.

д) да предаде предмета на договора на ВЪЗЛОЖИТЕЛЯ в определения срок;

е) да изпълнява указанията на ВЪЗЛОЖИТЕЛЯ по осъществяването на предмета на договора.

4.2 ИЗПЪЛНИТЕЛЯТ има право да получи договореното възнаграждение при условията на настоящия договор.

4.3. ИЗПЪЛНИТЕЛЯТ се задължава да сключи договор за подизпълнение, ако е обявил в офертата си ползването на подизпълнители, както и да предоставя на ВЪЗЛОЖИТЕЛЯ информация за плащанията по договорите за подизпълнение.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

5.1. ВЪЗЛОЖИТЕЛЯТ е длъжен да заплаща уговорената в раздел III цена при условията и сроковете на настоящия договор.

5.2. ВЪЗЛОЖИТЕЛЯТ предоставя на ИЗПЪЛНИТЕЛЯ цялата необходима информация във връзка с изпълнение на задълженията му по договора.

5.3. Възложителят се задължава да извършва всички необходими действия по комуникация и координация, необходими за правилното изпълнение на предмета на договора.

5.4. ВЪЗЛОЖИТЕЛЯТ оказва пълно съдействие на ИЗПЪЛНИТЕЛЯ при изпълнение на неговите задължения по настоящия договор, когато конкретните обстоятелства го изискват.

5.5. ВЪЗЛОЖИТЕЛЯТ може да упражнява текущ контрол върху изпълнението на възложената работа, като може да иска отстраняване на несъответствия, доработване и преработване при непълнота в определен от него подходящ срок;

5.6. ВЪЗЛОЖИТЕЛЯТима право да откаже да приеме изпълнението, ако при извършване на проверка на неговото състояние открие съществени недостатъци.

**VІ. ОТГОВОРНОСТ И НЕУСТОЙКИ**

6.1. При забавено изпълнение изпълнителят дължи на възложителя неустойка в размер на 0,1 % от стойността на договора за всеки ден закъснение, но не повече от 10 на сто от общата цена на договора.

6.2. За некачествено изпълнение ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10% от общата стойност на договора. В случай, че ИЗПЪЛНИТЕЛЯТ не поправи недостатъците в предоставен от ВЪЗЛОЖИТЕЛЯ срок, ИЗПЪЛНИТЕЛЯТ дължи неустойка в размер на 30% от стойността на некачествено изпълнената работа.

6.3. При пълно неизпълнение ИЗПЪЛНИТЕЛЯТ дължи неустойка в размер на 20% от стойността на договора.

6.4. Страната, която е понесла щети от виновното неизпълнение на договорените задължения може да търси и по-големи вреди.

**VII. ОТПАДАНЕ НА ОТГОВОРНОСТТА ПРИ ФОРСМАЖОРНИ ОБСТОЯТЕЛСТВА**

7.1. Страните се освобождават от отговорност при частично или пълно неизпълнение на договорните задължения, когато причината за форсмажора са обстоятелства (природни бедствия, пожар, война, стачка), върху които те нямат влияние.

7.2. За настъпилите форсмажорни обстоятелства страната, която се позовава на тях трябва да изпрати на другата страна незабавно писмено съобщение, в което се посочва и причинната връзка между неизпълнението на договора и форсмажорното обстоятелство.

7.3. В случай на форсмажорни обстоятелства, които влияят на предвидените в договора срокове, съответният срок се удължава с времето на тяхното продължение.

7.4. Не е налице форсмажорно обстоятелство, ако съответното събитие е вследствие неположена дължима грижа от страна по договора или при полагане на дължимата грижа, това събитие може да бъде преодоляно.

7.5. По инициатива на позоваващата се на форсмажорни обстоятелства страна, двете страни се срещат за уреждане на възникналите във връзка с форсмажорните обстоятелства въпроси и финансови взаимоотношения.

**VIII. УСЛОВИЯ ЗА ПРЕКРАТЯВАНЕ ИЛИ РАЗВАЛЯНЕ НА ДОГОВОРА**

8.1. Настоящият договор се прекратява:

8.1.1. С изпълнение на задълженията на страните.

8.1.2. По взаимно съгласие, изразено писмено.

8.1.3. При виновно неизпълнение на задълженията на една от страните по договора договорът може да бъде развален от изправната страна при условията на чл. 87 от ЗЗД.

8.1.4. При обективна невъзможност за изпълнение.

**IX. ДРУГИ УСЛОВИЯ ПО ДОГОВОРА**

9.1. Настоящият договор може да бъде изменян само по взаимно съгласие между страните, изразено в писмена форма в случаите допустими съгласно законодателството.

9.2. Възникналите спорове по нерешени от договора въпроси ще се решават по споразумение, а когато това се окаже невъзможно – по реда на гражданското законодателство на Република България.

Настоящият договор се състави в **три еднообразни екземпляра** – два за възложителя и един за изпълнителя.

**ПРИЛОЖЕНИЯ:**

1. Техническа спецификация;
2. Техническо предложение на ИЗПЪЛНИТЕЛЯ;
3. Ценово предложение на ИЗПЪЛНИТЕЛЯ;

**ВЪЗЛОЖИТЕЛ: ИЗПЪЛНИТЕЛ:**